CELEX: 32015R0827
Language: bg
Date: 2015-05-28 00:00:00
Title: Регламент (ЕС) 2015/827 на Съвета от 28 май 2015 година за изменение на Регламент (ЕС) № 36/2012 относно ограничителни мерки с оглед на положението в Сирия

29.5.2015   
            
            
               BG
            
            
               Официален вестник на Европейския съюз
            
            
               L 132/1
            
         РЕГЛАМЕНТ (ЕС) 2015/827 НА СЪВЕТА
   от 28 май 2015 година
   за изменение на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕС) № 36/2012 на Съвета (2) се привеждат в действие мерките, предвидени в Решение 2013/255/ОВППС, включително забрана за търговията с културна собственост и други предмети, изнесени от Сирия след 9 май 2011 г.
            
         
               (2)
            
            
               На 12 февруари 2015 г. Съветът за сигурност на ООН прие резолюция РССООН 2199 (2015), с параграф 17 от която се забранява търговията със сирийска културна собственост и с други предмети, изнесени незаконно от Сирия след 15 март 2011 г. На 28 май 2015 г. Съветът прие Решение (ОВППС) 2015/837 (3) за изменение на Решение 2013/255/ОВППС, за да приведе Решение 2013/255/ОВППС в съответствие с РССООН 2199 (2015) чрез прилагане на посоченото решение по отношение на предметите, изнесени незаконно от Сирия след 15 март 2011 г.
            
         
               (3)
            
            
               Настоящата мярка попада в приложното поле на Договора за функционирането на Европейския съюз и поради това, по-специално с цел да се осигури еднаквото прилагане на мярката от страна на икономическите оператори във всички държави-членки, за нейното прилагане е необходимо да бъде предприето регулаторно действие на равнището на Съюза.
            
         
               (4)
            
            
               Поради това Регламент (ЕС) № 36/2012 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 11в, параграф 2 от Регламент (ЕС) № 36/2012 буква а) се заменя със следното:
   
      
                  „а)
               
               
                  предметите са изнесени от Сирия преди 15 март 2011 г.; или“
               
            
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 май 2015 година
      
         
            За Съвета
         
         
            Председател
         
         E. RINKĒVIČS
      
   
   
      (1)  ОВ L 147, 1.6.2013 г., стр. 14.
   
      (2)  Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (ОВ L 16, 19.1.2012 г., стр. 1).
   
      (3)  Решение (ОВППС) 2015/837 на Съвета от 28 май 2015 г. за изменение на Решение 2013/255/ОВППС на Съвета относно ограничителни мерки срещу Сирия (вж. страница 82 от настоящия брой на Официален вестник).